b'\n_START_ARTICLE_\nCockcroft-Walton-generator\n_START_PARAGRAPH_\nCockcroft-Walton (CW) generator eller CW-multiplierer opkaldt efter de to personer som i 1932 anvendte dette elektroniske kredsl\xc3\xb8b til at forsyne deres partikelaccelerator elektrisk. Partikelacceleratoren udf\xc3\xb8rte historiens f\xc3\xb8rste kunstige atomkernespaltning. John Douglas Cockcroft og Ernest Thomas Sinton Walton anvendte denne kaskade af sp\xc3\xa6ndingsdoblere i det meste af deres forskning, som i 1951 udm\xc3\xb8ntede sig i Nobelprisen i fysik for "Transmutation of atomic nuclei by artificially accelerated atomic particles". Mindre kendt er det at dette kredsl\xc3\xb8b faktisk blev opfundet meget tidligere, i 1919, af Heinrich Greinacher, en svejsisk fysiker. Derfor bliver den doblerkaskade ogs\xc3\xa5 kaldt Greinacher multiplier._NEWLINE_CW er grundl\xc3\xa6ggende set en sp\xc3\xa6ndings-multiplier som konverterer en vekselsp\xc3\xa6nding eller pulset j\xc3\xa6vnsp\xc3\xa6ndingsenergi fra en lavt sp\xc3\xa6ndingsniveau til et h\xc3\xb8jere j\xc3\xa6vnsp\xc3\xa6ndingsniveau. Den er lavet af en stige af sp\xc3\xa6ndingsdoblere af kondensatorer og dioder til at genererer h\xc3\xb8je sp\xc3\xa6ndinger. I mods\xc3\xa6tning til transformatorer, eliminerer denne metode en tung transformatorkerne med kr\xc3\xa6vede elektrisk isolation.\n_START_SECTION_\nAnvendelse\n_START_PARAGRAPH_\nCW multipliere kan anvendes til at generere sp\xc3\xa6ndinger fra f\xc3\xa5 volt og op til millioner af volt som anvendes i h\xc3\xb8jenergifysik eksperimenter og lyn sikkerhedstest._NEWLINE_De bliver i stort tal ogs\xc3\xa5 fundet i gaslasere, h\xc3\xb8jsp\xc3\xa6ndingssp\xc3\xa6ndingsforsyninger, r\xc3\xb8ntgenstr\xc3\xa5lesystemer, LCD/TFT bagbelysning, luftionisatorer "friskluftgenerator", partikelacceleratorer, kopimaskiner, videnskabelig instrumentation, oscilloskoper med billedr\xc3\xb8r, fjernsyn med billedr\xc3\xb8r og mange andre anvendelser der kr\xc3\xa6ver h\xc3\xb8jsp\xc3\xa6nding.'